proxectonos/corpus_dominio_legal_administrativo_tmp huggingface dataset:
RESOLUCIÓN do 3 de setembro de 2021, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 18 de maio de 2021 pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, susceptible de ser financiada con fondos REACT-UE no marco do programa operativo FSE Galicia 2014-2020, e se procede á súa convocatoria para o ano 2021 (código de procedemento SI431A).
Consellería de Emprego e Igualdade — III. Outras disposicións — 14/09/2021

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 18 de maio de 2021, da Secretaría Xeral da Igualdade, pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, susceptible de ser financiada con fondos REACT-UE no marco do programa operativo FSE Galicia 2014-2020, e se procede á súa convocatoria para o ano 2021 (DOG núm. 102, do 2 de xuño), que se indican no anexo, cun importe total de 449.998,83 euros, con cargo á aplicación 11.02.313D.481.1 dos orzamentos xerais da Comunidade Autónoma de Galicia para o exercicio 2021.
Estas axudas son susceptibles de ser financiadas polo FSE no marco do programa operativo FSE Galicia 2014-2020 como parte da resposta da Unión Europea á pandemia da COVID-19.
Santiago de Compostela, 3 de setembro de 2021
RESOLUCIÓN do 6 de setembro de 2021, da Secretaría Xeral de Educación e Formación Profesional, pola que se designan os membros e se fai pública a composición da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2020/21.
Consellería de Cultura, Educación e Universidade — III. Outras disposicións — 14/09/2021

A Orde da Consellería de Cultura, Educación e Universidade, do 16 de xuño de 2021, pola que se convocan os premios de educación secundaria obrigatoria ao esforzo e á superación persoal correspondentes ao curso 2020/21 (DOG núm. 124, do 1 de xullo), establece no seu artigo 13 que, para valorar os méritos das persoas participantes, a persoa titular da Secretaría Xeral de Educación e Formación Profesional designará unha comisión formada por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 13 e na disposición derradeira primeira da citada Orde do 16 de xuño de 2021, esta secretaría xeral
Designar os membros da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2020/21, que é a que figura a seguir:
– Titulares:
Presidente: Iván Mira Fernández, subdirector xeral de Ordenación, Inspección e Avaliación do Sistema Educativo.
Vogais:
María del Carmen Areán Vázquez, inspectora de educación.
José Fernando Carrasco Mera, inspector de educación.
María Magdalena Duarte Blanco, inspectora de educación.
– Suplentes:
Presidenta: Mª Eugenia Pérez Fernández, subdirectora xeral de Innovación, Orientación e Formación de Recursos Humanos.
Vogais:
Genoveva Carmen Ferreiro Pumariño, inspectora de educación.
Patricia Gens Autrán, inspectora de educación.
María Elena Urtiaga Estévez, inspectora de educación.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de setembro de 2021
EXTRACTO da Orde do 2 de setembro de 2021 pola que se regula o réxime de axudas a centros privados concertados para a realización de probas de nivel lingüístico para o alumnado que non curse os estudos dentro do programa da Rede de Centros Plurilingües no curso 2021/22 (código de procedemento ED531C).
Consellería de Cultura, Educación e Universidade — III. Outras disposicións — 14/09/2021

BDNS (Identif.): 582901.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Centros privados concertados con ensinanzas de educación secundaria, bacharelato e/ou formación profesional.
Segundo. Obxecto
Regular o procedemento de solicitude e concesión de axudas, en réxime de concorrencia competitiva, a centros privados concertados con ensinanzas de educación secundaria, bacharelato e/ou formación profesional, para a realización de probas de nivel lingüístico para o alumnado.
Terceiro. Bases reguladoras
Orde do 2 de setembro de 2021 pola que se regula o réxime de axudas a centros privados concertados para a realización de probas de nivel lingüístico para o alumnado que non curse os estudos dentro do programa da Rede de Centros Plurilingües no curso 2021/22.
Cuarto. Importe
Importe total da convocatoria: 150.000 euros.
Quinto. Prazo de presentación de solicitudes
Un mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 2 de setembro de 2021
RESOLUCIÓN do 16 de setembro de 2021, da Dirección Xeral de Formación e Colocación, pola que se dá publicidade das axudas concedidas ao abeiro da Orde do 27 de decembro de 2019, pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2020 (Diario Oficial de Galicia número 20, do 30 de xaneiro de 2020).
Consellería de Emprego e Igualdade — III. Outras disposicións — 28/09/2021

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 10.9 da Orde da Consellería de Economía, Emprego e Industria do 27 de decembro de 2019 (DOG núm. 20, do 30 de xaneiro de 2020) pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2020 (código de procedemento TR332A) establece que as subvencións concedidas se publicarán, con expresión da entidade beneficiaria, a contía e a finalidade, no Diario Oficial de Galicia de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2020 para o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego mediante a posta en marcha de programas integrados de emprego con intermediación laboral, no ámbito da Comunidade Autónoma de Galicia e durante un período de 12 meses.
O financiamento das axudas previstas na orde de convocatoria efectuouse con cargo aos créditos das aplicacións 09.41.322A.460.3 e 09.41.322A.481.3 (código de proxecto 2014 00583). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no Diario Oficial de Galicia das subvencións concedidas para a posta en práctica de programas integrados de emprego de Galicia para o ano 2020, ao abeiro da Orde do 27 de decembro de 2019 (DOG núm. 20, do 30 de xaneiro de 2020), segundo o anexo desta resolución.
Santiago de Compostela, 16 de setembro de 2021
EXTRACTO da Orde do 15 de setembro de 2021 pola que se establecen as bases reguladoras e se convocan axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2021/22.
Consellería de Cultura, Educación e Universidade — III. Outras disposicións — 28/09/2021

BDNS (Identif.): 584784.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Persoas desempregadas con titulación universitaria matriculadas no curso 2021/22 nun máster universitario oficial ofertado polas universidades do Sistema universitario de Galicia.
Segundo. Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 120.000 €.
A contía da axuda cubrirá o importe das materias matriculadas por primeira vez, ata un máximo de 60 créditos, do máster universitario oficial segundo os prezos públicos establecidos no anexo do Decreto 103/2021, do 1 de xullo, polo que se fixan os prezos públicos pola prestación de servizos académicos e administrativos nas universidades do Sistema universitario de Galicia para o curso académico 2021/22 (DOG núm. 132, do 13 de xullo).
Para os incluídos nos puntos 2 e 3 do anexo do decreto a contía máxima asignada será de 835,8 euros para os da epígrafe A) e de 591 euros para os da epígrafe B).
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 15 de setembro de 2021
ORDE do 8 de setembro de 2021 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 16/09/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Antonio Duelo Menor como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 8 de setembro de 2021
RESOLUCIÓN do 7 de setembro de 2021 pola que se inscribe a Asociación de Amigos de los Caminos de Santiago del Sureste Villajoyosa no Rexistro de Entidades de Promoción do Camiño de Santiago.
Consellería de Cultura, Educación e Universidade — III. Outras disposicións — 15/09/2021

Feitos.
A Asociación de Amigos de los Caminos de Santiago del Sureste Villajoyosa presenta unha solicitude de inscrición no Rexistro de Entidades de Promoción do Camiño de Santiago o día 16 de xullo de 2021.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño, DOG núm. 121, do 25 de xuño) e con ela foi aportada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 198/2020, do 20 de novembro, polo que se establece a estrutura orgánica da consellería de Cultura, Educación e Universidade.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que «para a súa inscrición no rexistro as entidades solicitantes deberán ter como finalidade, expresa e prioritariamente reflectida nos seus estatutos, a recuperación, a conservación e a promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 6 de setembro de 2021 sobre a solicitude na que se constata que a Asociación de Amigos de los Caminos de Santiago del Sureste Villajoyosa persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por eso,
Resolvo que a Asociación de Amigos de los Caminos de Santiago del Sureste Villajoyosa sexa inscrita no Rexistro de Entidades de Promoción do Camiño de Santiago co número 226.
Réxime de recursos.
A presente resolución pon fin á vía administrativa. Contra ela poderase interpoñer potestivamente un recurso de reposición perante este mesmo órgano no prazo dun mes, contado a partir do día seguinte ao da notificación desta resolución. Tamén pode ser impugnada directamente cun recurso contencioso-administrativo, no prazo de dous meses desde a recepción desta notificación, perante esa orde xurisdicional.
En ningún caso, non se poderá interpoñer recurso contencioso-administrativo ata que o recurso de reposición, de ter sido presentado, sexa resolto expresamente ou se produza a súa desestimación presunta. O anterior, dacordo co que dispoñen os artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 7 de setembro de 2021
RESOLUCIÓN do 6 de setembro de 2021, da Secretaría Xeral de Educación e Formación Profesional, pola que se designan os membros e se fai pública a composición do xurado de selección que analizará e valorará as solicitudes das persoas aspirantes aos premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2020/21.
Consellería de Cultura, Educación e Universidade — III. Outras disposicións — 15/09/2021

En virtude da autorización conferida pola disposición derradeira primeira da Orde do 19 de maio de 2021 pola que se convocan os premios extraordinarios nas ensinanzas artísticas profesionais nas modalidades de Música, de Danza, e de Artes Plásticas e Deseño na Comunidade Autónoma de Galicia correspondentes ao curso 2020/21, e de conformidade co establecido no artigo 11 desa orde, en relación coa composición do xurado de selección encargado da análise e valoración das solicitudes,
Primeiro. Designar os membros do xurado de selección que deberán analizar e valorar as solicitudes dos aspirantes aos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2020/21 e facer pública a súa composición que é a que figura no anexo a esta resolución.
Segundo. O xurado poderá dispoñer a constitución dunha comisión técnica especializada para colaborar na valoración dos méritos dos aspirantes.
Terceiro. Esta resolución entrará en vigor o mesmo día da súa publicación.
Santiago de Compostela, 6 de setembro de 2021
RESOLUCIÓN do 6 de setembro de 2021, da Secretaría Xeral Técnica da Consellería de Cultura, Educación e Universidade, pola que se dá publicidade dos convenios de colaboración subscritos por esta consellería no segundo cuadrimestre do ano 2021.
Consellería de Cultura, Educación e Universidade — III. Outras disposicións — 15/09/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade da relación dos convenios subscritos pola Consellería de Cultura, Educación e Universidade nos meses de maio, xuño, xullo e agosto do ano 2021, que se incorpora como anexo I a esta resolución.
Segundo. Así mesmo, dar publicidade dos convenios pendentes de publicar subscritos no primeiro cuadrimestre de 2021 pola Consellería de Cultura, Educación e Universidade, que se incorporan como anexo II a esta resolución.
Santiago de Compostela, 6 de setembro de 2021
RESOLUCIÓN do 14 de setembro de 2021 pola que se publica o plan de estudos da titulación de grao en Filoloxía Aplicada Galega e Española.
Universidade de Vigo — III. Outras disposicións — 29/09/2021

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUG), declarado o carácter oficial do título mediante Acordo do Consello de Ministros do 24 de agosto de 2021, publicado mediante a Resolución da Secretaría Xeral de Universidades do 30 de agosto de 2021 (BOE do 13 de setembro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no
Diario Oficial da Comunidade Autónoma
, esta reitoría
Publicar o plan de estudos conducente á obtención do título universitario oficial de graduado ou graduada en Filoloxía Aplicada Galega e Española pola Universidade de Vigo, que se recolle no anexo a esta resolución.
Vigo, 14 de setembro de 2021
Denominación do título: graduado ou graduada en Filoloxía Aplicada Galega e Española pola Universidade de Vigo.
Rama de coñecemento a que se adscribe o título (RD 1393/2007, do 29 de outubro): Artes e Humanidades.
Código da titulación: V01G430 Facultade de Filoloxía e Tradución-campus de Vigo.
Código RUCT:2504338.
Distribución do plan de estudos en créditos ECTS:
Distribución dos créditos da formación básica do plan de estudos:
* Nestas materias o alumnado terá que escoller dúas linguas estranxeiras (idioma A e idioma B) entre as catro ofertadas. O cómputo de créditos é, polo tanto, por idioma.
ORDE do 8 de setembro de 2021 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 16/09/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Ignacio Frutos Ruiz como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 8 de setembro de 2021
RESOLUCIÓN do 6 de setembro de 2021, da Dirección Xeral de Emerxencias e Interior, pola que se fai pública a relación das axudas concedidas ao abeiro da Orde do 14 de xuño de 2021 pola que se establecen as bases reguladoras de axudas para os establecementos de lecer nocturno da Comunidade Autónoma de Galicia e se procede á súa convocatoria para o ano 2021 (código de procedemento PR471C).
Vicepresidencia primeira e Consellería de Presidencia, Xustiza e Turismo — III. Outras disposicións — 15/09/2021

Consonte o establecido no artigo 15 da Lei 9/2007, do 13 de xuño, de subvencións de Galicia, unha vez ultimada a concesión das axudas, publicaranse no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputan, o beneficiario, a cantidade concedida e a finalidade da subvención.
Na súa virtude,
Publicar no Diario Oficial de Galicia as axudas concedidas mediante resolucións do 24 de agosto de 2021 (rectificación de erro do 31 de agosto), da Dirección Xeral de Emerxencias e Interior, de conformidade coa orde pola que se establecen as bases reguladoras de axudas para os establecementos de lecer nocturno da Comunidade Autónoma de Galicia e se procede á súa convocatoria para o ano 2021 (PR471C). As subvencións faranse efectivas con cargo á aplicación orzamentaria 05.25.741E.470.0 (código de proxecto 2020 00107 modalidade de financiamento 1013 fondos COVID) ata un importe máximo de 4.000.000 de euros, correspondente aos orzamentos xerais da Comunidade Autónoma de Galicia para o ano 2021. Os beneficiarios e a cantidade concedida relaciónanse no anexo desta resolución.
Santiago de Compostela, 6 de setembro de 2021
CORRECCIÓN DE ERROS. Resolución do 3 de agosto de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a relación de postos de traballo da Axencia Galega da Calidade Alimentaria.
Consellería de Facenda e Administración Pública — III. Outras disposicións — 28/09/2021

Advertido erro na Resolución do 3 de agosto de 2021, publicada no DOG nº 158, do 18 de agosto, cómpre facer a oportuna corrección:
– Na páxina 41432, onde di:
– Debe dicir:
CORRECCIÓN DE ERROS. Resolución do 30 de xullo de 2021 pola que se ordena a publicación do Acordo do Consello da Xunta de Galicia do 29 de xullo de 2021 polo que se aproba a relación de postos de traballo da Consellería de Cultura, Educación e Universidade.
Consellería de Facenda e Administración Pública — III. Outras disposicións — 28/09/2021

Advertido erro na Resolución do 30 de xullo de 2021, publicada no DOG nº 152, do 10 de agosto de 2021, cómpre facer a seguinte corrección:
– Na páxina 40044, a continuación da táboa onde se reflicten os postos da RPT, debe engadirse o seguinte:
«NOTA:
– Nas bibliotecas, nas prazas que aparecen nas observacións con xornada de mañá ou tarde, inclúen sábados en xornada de mañá.
– Nos museos, nas prazas que aparecen nas observacións con xornada de mañá ou tarde, inclúen sábados e domingos».
DECRETO 127/2021, do 16 de setembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de senda na PO-548 (puntos quilométricos 2+970-3+200) e continuidade nunha vía municipal, de clave PO/19/072.06, no concello de Valga (Pontevedra).
Consellería de Infraestruturas e Mobilidade — III. Outras disposicións — 29/09/2021

Antecedentes:
Primeiro. O día 30 de marzo de 2021 publicouse no
Diario Oficial de Galicia
(núm. 60) o Anuncio do 12 de marzo de 2021 polo que se somete ao trámite de información pública o proxecto de construción de senda na PO-548 (puntos quilométricos 2+970-3+200) e continuidade nunha vía municipal, de clave PO/19/072.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes e certificados presentados, o 6 de agosto de 2021 apróbase o expediente de información pública e definitivamente o proxecto de construción de senda na PO-548 (puntos quilométricos 2+970-3+200) e continuidade nunha vía municipal, de clave PO/19/072.06.
O presente proxecto ten por obxecto a execución dunha nova senda peonil na PO-548, no concello de Valga, que permita dar continuidade á xa existente e habilitar un espazo seguro para os peóns que se dirixen á igrexa de Santa Columba de Cordeiro, ao colexio Xesús Ferro Couselo ou ao pavillón polideportivo municipal, así como a reordenación da intersección existente no punto quilométrico 3+910, impedindo a realización de movementos que provocan situacións de risco.
A competencia para a execución da expropiación forzosa, no ámbito das estradas non incorporadas á Rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día dezaseis de setembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de senda na PO-548 (puntos quilométricos 2+970-3+200) e continuidade nunha vía municipal, de clave PO/19/072.06.
Santiago de Compostela, dezaseis de setembro de dous mil vinte e un
DECRETO 126/2021, do 9 de setembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria (MSV) e mellora da accesibilidade na PO-330, de clave PO/19/158.06, no concello de Vigo.
Consellería de Infraestruturas e Mobilidade — III. Outras disposicións — 29/09/2021

Antecedentes:
Primeiro. O día 12 de febreiro de 2021 publicouse no
Diario Oficial de Galicia
(núm. 29) o Anuncio do 28 de xaneiro de 2021 polo que se somete ao trámite de información pública o proxecto de construción de mellora da seguridade viaria (MSV) e mellora da accesibilidade na PO-330, de clave PO/19/158.06, así como a relación individual de bens, dereitos e propietarios afectados polo proxecto referenciado.
Segundo. Tras a análise dos informes, alegacións e certificados presentados, o 6 de agosto de 2021 aprobouse o expediente de información pública e definitivamente o proxecto de construción de mellora seguridade viaria (MSV) e mellora da accesibilidade na PO-330, de clave PO/19/158.06.
O presente proxecto ten por obxecto mellorar a seguridade viaria na estrada PO-330, en especial no treito comprendido entre os puntos quilométricos 5+700 e 6+800, identificado como treito de concentración de accidentes (TCA), mediante a mellora das interseccións, da visibilidade dos pasos de peóns e da accesibilidade existente, así como a urbanización dos primeiros 450 m da estrada en Pereiró (reorganización dos espazos dispoñibles).
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día nove de setembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de mellora da seguridade viaria (MSV) e mellora da accesibilidade na PO-330, de clave PO/19/158.06.
Santiago de Compostela, nove de setembro de dous mil vinte e un
RESOLUCIÓN do 13 de setembro de 2021, da Secretaría Xeral Técnica da Consellería de Emprego e Igualdade, pola que se dá publicidade dos convenios de colaboración subscritos no segundo cuadrimestre do ano 2021.
Consellería de Emprego e Igualdade — III. Outras disposicións — 22/09/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Emprego e Igualdade nos meses de maio a agosto de 2021, que se incorpora como anexo a esta resolución.
Santiago de Compostela, 13 de setembro de 2021
ORDE do 10 de setembro de 2021 pola que se fixan os prezos privados para a venda ao público de diversas publicacións.
Consellería de Cultura, Educación e Universidade — III. Outras disposicións — 22/09/2021

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados.
Asi mesmo, o artigo 51 da referida lei establece que os prezos privados serán fixados polas consellerías correspondentes, logo do informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes esfectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia.
Na súa virtude, vista a proposta formulada pola Consellería de Cultura, Educación e Universidade e logo do informe favorable da Consellería de Facenda, esta consellería
Artigo único
1. Quedan aprobados os prezos privados de venda ao público das publicacións editadas pola Consellería de Cultura, Educación e Universidade que se relacionan no anexo.
2. Estes prezos entenderanse co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de setembro de 2021
– Guía legal para autores e artistas de Galicia. 24 €.
– La Ribot: manual de uso. 24 €.
– Serva me, servabo te. 10,50 €.
CORRECCIÓN DE ERROS. Orde do 13 de agosto de 2021 pola que se resolve a convocatoria do Plan de mellora de bibliotecas escolares en centros públicos non universitarios de titularidade desta consellería, para o curso 2021/22.
Consellería de Cultura, Educación e Universidade — III. Outras disposicións — 22/09/2021

Advertidos erros na dita resolución, publicada no
Diario Oficial de Galicia
número 167, do 31 de agosto de 2021, cómpre facer as seguintes correccións:
No anexo I, na páxina 43242, onde di: «15005749 IES Universidade Laboral Culleredo A Coruña», debe dicir: «15005749 CIFP Universidade Laboral Culleredo A Coruña».
No anexo I, na páxina 43244, onde di: «15025682 IES Fraga do Eume Pontedeume A Coruña», debe dicir: «15025682 CIFP Fraga do Eume Pontedeume A Coruña».
No anexo I, na páxina 43244, onde di: «36020258 IES nº 1 Ribeira A Coruña», debe dicir: «15014568 IES nº 1 Ribeira A Coruña».
No anexo I, na páxina 43247, onde di: «15014568 IES nº 1 O Carballiño Ourense», debe dicir: «32003001 IES nº 1 O Carballiño Ourense».
No anexo I, na páxina 43250, onde di: «32003001 IES nº 1 A Estrada Pontevedra», debe dicir: «36020258 IES nº 1 A Estrada Pontevedra».
No anexo IV, na páxina 43261, onde di: «27014082 EEI de Sarria Sarria Lugo», debe dicir: «27014082 EEI Xela Arias Sarria Lugo».
DECRETO 124/2021, do 16 de setembro, polo que se dispón o nomeamento dun vogal da Comisión Galega da Competencia.
Vicepresidencia segunda e Consellería de Economía, Empresa e Innovación — II. Autoridades e persoal — 24/09/2021

En virtude do establecido nos artigos 28 e 31 dos estatutos do Instituto Galego do Consumo e da Competencia, aprobados polo Decreto 118/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos, por proposta do vicepresidente segundo e conselleiro de Economía, Empresa e Innovación e logo de deliberación do Consello da Xunta de Galicia na súa reunión do día dezaseis de setembro de dous mil vinte e un,
Artigo único
Nomear a María Teresa Cancelo Márquez como vogal da Comisión Galega da Competencia.
Santiago de Compostela, dezaseis de setembro de dous mil vinte e un
CORRECCIÓN DE ERROS. Resolución do 24 de agosto de 2021 pola que se establecen as bases reguladoras para a concesión, en réxime de concorrencia non competitiva, das axudas para o fomento e a promoción de rodaxes audiovisuais que favorezan a recuperación económica do sector ao abeiro do programa Hub da industria creativa galega, financiadas ao 100 % polo Fondo Europeo de Desenvolvemento Rexional (Feder) dentro do eixe React-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se procede á convocatoria para o ano 2021 (código de procedemento CT207G).
Axencia Galega das Industrias Culturais — III. Outras disposicións — 16/09/2021

Advertidos erros na citada resolución, publicada no
Diario Oficial de Galicia
número 175, do venres 10 de setembro de 2021, cómpre facer as oportunas correccións:
Na páxina 44709, no artigo 21.1 onde di: «(anexos IV e V)», debe dicir: «(anexos III e IV)».
Na páxina 44714, no artigo 22.4.c) onde di: «(anexo V)», debe dicir: «(anexo IV)».
EXTRACTO da Resolución do 6 de setembro de 2021, da Secretaría Xeral para o Deporte, pola que se procede á segunda convocatoria do ano 2021 para a concesión de subvencións, en réxime de concorrencia competitiva, para a adquisición de equipamentos deportivos (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 16/09/2021

BDNS (Identif.): 583414.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias das axudas concedidas ao abeiro destas bases reguladoras os clubs deportivos galegos, sociedades anónimas deportivas e as federacións deportivas galegas.
Segundo.
Obxecto
Esta resolución ten por obxecto aprobar as bases reguladoras polas cales se rexerá a convocatoria de subvencións da Secretaría Xeral para o Deporte, en réxime de concorrencia competitiva, para a adquisición de equipamentos deportivos que se recollen no anexo II, Relación de equipamento (código de procedemento PR949A).
Terceiro.
Bases reguladoras
Resolución do 5 de xaneiro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2021 (código de procedemento PR949A).
Cuarto.
Importe
Para o exercicio económico do ano 2021, o crédito orzamentario para financiar estas axudas é de 1.910.000 euros con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2021.
Quinto.
Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia.
Santiago de Compostela, 6 de setembro de 2021
RESOLUCIÓN do 10 de setembro de 2021 pola que se dá publicidade da resolución da convocatoria das axudas ás agrupacións empresariais innovadoras emerxentes (clústeres emerxentes) na Comunidade Autónoma de Galicia (código de procedemento IG410A).
Instituto Galego de Promoción Económica — III. Outras disposicións — 20/09/2021

Mediante Resolución do 23 de decembro de 2021 (DOG núm. 16, do 26 de xaneiro), publicáronse as bases reguladoras das axudas ás agrupacións empresariais innovadoras emerxentes (clústeres emerxentes) na Comunidade Autónoma de Galicia e procedeuse á súa convocatoria, por trámite anticipado de gasto, en réxime de concorrencia competitiva.
As ditas bases establecen no seu artigo 14 que a resolución será obxecto de publicación no
Diario Oficial de Galicia
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva de data 2 de agosto de 2021 da convocatoria das axudas ás agrupacións empresariais innovadoras emerxentes (clústeres emerxentes) na Comunidade Autónoma de Galicia, no enderezo www.tramita.igape.es (epígrafe Consulta de resolucións definitivas http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 2 de agosto de 2021 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral do Igape dentro do prazo dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 10 de setembro de 2021
RESOLUCIÓN do 14 de setembro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Axencia Galega de Innovación — III. Outras disposicións — 24/09/2021

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2021, que se incorpora como anexo a esta resolución.
Santiago de Compostela, 14 de setembro de 2021
EXTRACTO da Orde do 10 de setembro de 2021 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma e se procede á súa convocatoria para o ano 2021 (código de procedemento TR341R).
Consellería de Emprego e Igualdade — III. Outras disposicións — 24/09/2021

BDNS (Identif.): 584540.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas e entidades beneficiarias
1. Poderán ser beneficiarias destas subvencións as persoas traballadoras que estean dadas de alta no réxime especial da Seguridade Social de persoas traballadoras por conta propia ou autónomas que, segundo o anexo I, teñan o seu centro de traballo (ou domicilio social, no caso de careceren deste) na Comunidade Autónoma de Galicia, que gozasen dunha baixa por maternidade ou paternidade e que no prazo dos quince días seguintes ao da súa finalización contraten unha persoa traballadora por conta allea.
2. Tamén serán beneficiarias as sociedades e comunidades de bens que realicen unha contratación nas mesmas condicións que no parágrafo anterior con respecto ás persoas autónomas societarias.
Segundo.
Obxecto
Estas bases teñen por obxecto fixar os criterios e requisitos para a concesión de axudas a persoas traballadoras por conta propia ou autónomas que, unha vez finalizada a súa baixa por maternidade ou paternidade, contraten unha persoa para ampliar a súa conciliación da vida familiar e laboral.
Mediante esta axuda permitirase que a persoa traballadora por conta propia obteña unha compensación para a contratación dunha persoa durante un período máximo dun ano, para favorecer a conciliación da súa vida persoal e laboral e facilitar a continuidade do seu proxecto empresarial.
Tamén se subvencionarán os gastos de gardaría e os de centro ou do servizo de coidado de persoas maiores e/ou dependentes realizados no período subvencionable.
Terceiro.
Bases reguladoras
Orde do 10 de setembro de 2021 pola que se establecen as bases reguladoras que rexerán as axudas para a conciliación por maternidade ou paternidade da persoa traballadora autónoma e se procede á súa convocatoria para o ano 2021 (código de procedemento TR341R).
Cuarto.
Importe
Para a concesión destas axudas destínanse cincocentos mil euros (500.000 €).
Quinto.
Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta orde no
Diario Oficial de Galicia
.
Santiago de Compostela, 10 de setembro de 2021
RESOLUCIÓN do 14 de setembro de 2021, da Secretaría Xeral Técnica da Consellería de Infraestruturas e Mobilidade, pola que se dá publicidade dos convenios de colaboración subscritos no segundo cuadrimestre de 2021.
Consellería de Infraestruturas e Mobilidade — III. Outras disposicións — 24/09/2021

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), procédese a publicar no Diario Oficial de Galicia unha relación dos convenios de colaboración subscritos no cuadrimestre pasado.
En consecuencia, e para dar cumprimento a este mandato,
Artigo único
Dar publicidade aos convenios subscritos pola Consellería de Infraestruturas e Mobilidade no segundo cuadrimestre do ano 2021, que se incorporan como anexo a esta resolución.
Santiago de Compostela, 14 de setembro de 2021
RESOLUCIÓN do 6 de agosto de 2021, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 11/2021, do 14 de maio, de recuperación da terra agraria de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 24/09/2021

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 6 de agosto de 2021
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 8, 13, 14, 19, 20, 21, 27, 28, 30, 83-109, 118, 119, 120, 121 e 129-132 da Lei 11/2021, de 14 de maio, de recuperación da terra agraria de Galicia.
2º. Designar un grupo de traballo para lle propor á Comisión Bilateral de Cooperación a solución que proceda.
3º. Comunicar este Acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
RESOLUCIÓN do 14 de setembro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Augas de Galicia — III. Outras disposicións — 23/09/2021

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade, deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2021, que se incorpora como anexo a esta resolución.
Santiago de Compostela, 14 de setembro de 2021